Document ID: 32008R0179

KOMISSION ASETUS (EY) N:o 179/2008,
annettu 28 päivänä helmikuuta 2008,
yksityistä varastointia koskevien sopimusten voimassaolon pidentämisen sallimisesta sianliha-alalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1) ja erityisesti sen 4 artiklan 6 kohdan ja 5 artiklan 4 kohdan,
sekä katsoo seuraavaa:
(1)
Komission asetuksessa (EY) N:o 1267/2007 (2) säädetään yksityisen varastoinnin tuen myöntämisestä sianliha-alalla sellaisten varastointisopimusten osalta, jotka ovat voimassa 3, 4 tai 5 kuukautta.
(2)
Yhteisön sianlihamarkkinoilla ei ole vielä havaittavissa selkeitä merkkejä siitä, että teurastettujen sikojen hinnat elpyisivät, ja sen vuoksi on tarpeen sallia, että asetuksen (EY) N:o 1267/2007 mukaisesti tehtyjen varastointisopimusten voimassaoloaikaa pidennetään yhden kerran enintään kolmella kuukaudella.
(3)
Tässä asetuksessa säädetyt toimenpiteet ovat sianlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Yksityistä varastointia koskevien sopimusten voimassaoloaikaa pidennetään yhden kerran asianomaisen pyynnöstä. Tämä pidennys saa olla enintään kolme kuukautta ja se koskee kyseessä olevassa varastointisopimuksessa vahvistettua kokonaismäärää. Pidennyshakemus on esitettävä asianomaiselle interventioelimelle viimeistään kolme työpäivää ennen varastointisopimuksen voimassaolon päättymistä.
Kun varastointisopimuksen voimassaoloa pidennetään, tuen määrää korotetaan asetuksen (EY) N:o 1267/2007 1 artiklan 2 kohdan mukaisesti.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 28 päivänä helmikuuta 2008.

Labels: 3
17
6